Lav et referat af nedenstående tekst:

Tekst:
Spændingen er nærmest ulidelig i bunden af Superligaen. Og med en slutspurt i de sidste kampe kan Randers og Lyngby stadig sende AaB i nedrykningsfare. Derfor er aftenens udsolgte kamp mod Sønderjyske også en af de mere vigtige for det nordjyske fodboldflagskib. Men lige præcis denne kamp var udset til ikke at blive vist live - på nogen kanaler. - Da vi opdagede, at kampen ikke ville kunne ses live, besluttede vi at tage kontakt til TV 2 Sport for at sikre denne gyser ville blive vist live i Aalborg, fortæller formanden for Aalborg-Nørresundby Antenneforening, AN-TV, Ole Davidsen. Det lykkedes for antenneforeningen at lave en aftale med TV2 Sport, og kampen vises således på kanalen Aalborg + fra klokken 20. På dette tidspunkt vises normalt TV2/Nord Plus, men udsendelsen udgår på Aalborg + i anledning af kampen. Udsendelsen kan dog som altid ses på Kanal Nord.

Referat:
Aalborgenserne får mulighed for at se kampen mellem AaB og Sønderjyske live onsdag aften på AN-TV. TV2/Nord Plus udgår således på Aalborg + - kanalen, men kan ses på Kanal Nord.